b'\n_START_ARTICLE_\nHeksejagten\n_START_SECTION_\nHandlingen\n_START_PARAGRAPH_\nI denne bog f\xc3\xb8lger vi igen Tengel og Silje. De har nu i nogle \xc3\xa5r levet i Isfolkets dal, som ligger afsides og uden kontakt til omverdenen. Tengel og Silje l\xc3\xa6nges ud, men har dog affundet sig med at de er i sikkerhed her. De nyder deres tre b\xc3\xb8rn, Sol, Dag og deres egen datter Liv. Sol er ligesom Tengel en af Isfolkets ramte, og hun har overnaturlige evner. Sol tilbringer mere og mere tid sammen med den gamle og onde heks Hanna til Tengel og Siljes store bekymring. Men katastrofen truer, Heming Fogeddr\xc3\xa6ber er igen kommet i vanskeligheder og i fors\xc3\xb8g p\xc3\xa5 at redde sit eget skind, sladrer han om Isfolkets hemmelige tilholdssted. Heldigvis n\xc3\xa5r Tengel og hans n\xc3\xa6rmeste familie at flygte, da soldaterne tropper op for at br\xc3\xa6nde Isfolket og deres boliger af. Vi f\xc3\xb8lger nu den lille familie og deres tr\xc3\xa6ngsler med at overleve fattigdom og undg\xc3\xa5 tilfangetagelse.'